विद्वानों ने पूछा है कि क्या यह सच नहीं है कि कांग्रेस नेतृत्व ने सन् 1998 में केंद्र में भाजपा सरकार बनने के पहले ही टिहरी बांध के पीछे गंगा की अविरल धारा को कैद कर दिया था। क्या यह सच नहीं है कि डा. जोशी ने केंद्र में मंत्री बनने के बाद स्कूली पाठयक्रम में हिंदुओं और तमाम अन्य भारतीय मत-पंथों के बारे में लिखी अनाप-शनाप बातों को पुस्तकों से हटवा कर बच्चों के लिए सर्व शिक्षा अभियान की शुरूआत की। आखिर कांग्रेस ने ग्रैंड ट्रंक रोड को शेरशाह सूरी ने बनवाया ये झूठा पाठ देश को क्यों पढ़ाया? डा. जोशी ने अपने कार्यकाल में देश को बताया कि ग्रैंड ट्रंक रोड शेरशाह सूरी नहीं वरन् सम्राट चंद्रगुप्त मौर्य और उनके प्रखर महामंत्री आचार्य चाणक्य के प्रयत्नों से बना था। सवाल यह भी पूछा गया है कि क्या अधिसूचना जारी कर देने मात्र से ही गंगा का प्रदूषण समाप्त हो जाएगा जबकि कांग्रेस पचास साल तक गंगा में तमाम शहरों का सीवरजल, टेनरी और बूचड़खानों का चमड़ा-रक्त आदि बहाने का पापकर्म करवाती रही और कांग्रेस नेतृत्व ने रूस की सरकार से करोड़ों रूपया लेकर गंगा का अविरल प्रवाह रूकवा दिया।